Французскі Саюз

Французскі Саюз () — палітычнае аб’яднанне, створанае Францыяй для трансфармацыі Французскай каланіяльнай імперыі. Саюз быў утвораны 27 кастрычніка 1946 года ў адпаведнасці з артыкулам VIII Канстытуцыі. Французскія калоніі ператвараліся ў дэпартаменты і заморскія тэрыторыі, змяняўся юрыдычны статус іх грамадзян.

У 1958 годзе, пасля ўтварэння Пятай рэспублікі, Французскі Саюз быў ператвораны ў Французскае Супольніцтва.

Структура Французскага Саюза вызначалася артыкуламі 63—72 Канстытуцыі Францыі. Яна складалася з Прэзідэнта Французскага Саюза, Вярхоўнага Савета Французскага Саюза і Асамблеі Французскага Саюза.

Прэзідэнтам Саюза з’яляўся Прэзідэнт самой Францыі. Вярхоўны Савет () складаўся з прадстаўнікоў французскага ўрада і дзяржаў-членаў. Ён дапамагаў французскаму ўраду ў пытаннях, звязаных з Саюзам. Палову Асамблеі () складалі прадстаўнікі Французскай метраполіі, іншую палову — прадстаўнікі заморскіх дэпартаментаў, заморскіх тэрыторый і асацыяваных дзяржаў.

 Гл. таксама 
 Дэкаланізацыя
 Садружнасць нацый

 Літаратура 
 Cooper, Frederick. "French Africa, 1947–48: Reform, Violence, and Uncertainty in a Colonial Situation." Critical Inquiry  (2014) 40#4 pp: 466-478. in JSTOR
 Simpson, Alfred William Brian. Human Rights and the End of Empire: Britain and the Genesis of the European Convention (Oxford University Press, 2004).
 Smith, Tony. "A comparative study of French and British decolonization." Comparative Studies in Society and History (1978) 20#1 pp: 70-102. online 
 Smith, Tony. "The French Colonial Consensus and People's War, 1946–58." Journal of Contemporary History (1974): 217–247. in JSTOR

Катэгорыя:Гісторыя Францыі
*
Катэгорыя:Каланіялізм
Катэгорыя:З’явіліся ў 1946 годзе
Катэгорыя:Зніклі ў 1958 годзе